ΓΡΑΠΤΗ ΕΡΩΤΗΣΗ E-0176/00

υποβολή: Antonio Tajani (PPE-DE) προς την Επιτροπή

(31 Ιανουαρίου 2000)

Θέμα: Απαγόρευση στάθμευσης και επιβολή τέλους εισόδου από το Δήμο Ρώμης

Ο Δήμος Ρώμης, επ' ευκαιρία του Ιωβηλαίου, αποφάσισε να απαγορεύσει στο εσωτερικό της πόλης τη στάθμευση τουριστικών λεωφορείων, στα οποία επέβαλε επίσης τέλος εισόδου. Η απόφαση αυτή θα προκαλέσει, αναπόφευκτα, σημαντικές ζημίες στις τουριστικές και μεταφορικές επιχειρήσεις.

Δεν εκτιμά η Επιτροπή ότι η εν λόγω απόφαση ζημιώνει επίσης τις μη ιταλικές ευρωπαϊκές τουριστικές επιχειρήσεις, οι οποίες είχαν αναλάβει τη διοργάνωση ταξιδίων στη Ρώμη πριν από τη συγκεκριμένη απόφαση του Δήμου;

Πώς σκοπεύει να απαντήσει η Επιτροπή στη διαμαρτυρία που έλαβε από την BDO, ένωση γερμανών μεταφορέων;

Απάντηση της κας de Palacio εξ ονόματος της Επιτροπής

(29 Μαρτίου 2000)

Το θέμα της απαγόρευσης της κυκλοφορίας στο κέντρο της Ρώμης αποτέλεσε το αντικείμενο πολλών διαμαρτυριών από διάφορες οργανώσεις. Η Επιτροπή απάντησε στο Γερμανικό Σύνδεσμο

Μεταφορών (BDO) με επιστολή στις 18 Ιανουαρίου 2000, πρόκειται δε να απαντήσει επίσης σε διαμαρτυρία των γερμανικών αρχών. Μετά από μελέτη τηςπόθεσης που διαβίβασαν οι ιταλικές αρχές, και σε ό,τι αφορά τον περιορισμό της κυκλοφορίας των τουριστικών λεωφορείων στο κέντρο της πόλης, η Επιτροπή κρίνει ότι οι ιταλικές αρχές δεν παραβίασαν το κοινοτικό δίκαιο.

Όντως, λόγω της συρροής επισκεπτών που αναμένεται στη Ρώμη το έτος 2000 (περίπου 29 εκατ. επισκέπτες, 2.000 έως 2.500 λεωφορεία την ημέρα), το σχέδιο των ιταλικών αρχών ανταποκρίνεται σε πολλαπλούς στόχους: να εξασφαλισθεί η προστασία της πολιτιστικής και αρχιτεκτονικής κληρονομιάς της πόλης, να διατηρηθεί η ποιότητα ζωής καιγείας των πολιτών και να περιορισθεί η ήδηπάρχουσα στη πόλη ρύπανση.

Προς το σκοπό αυτό, οι αρχές της Ρώμης προβλέπουν να χωρισθεί η πόλη σε πολλές περιοχές, σε ορισμένες από τις οποίες θα απαγορεύεται πλήρως η κυκλοφορία. Σε άλλες όμως περιοχές θα διαρυθμισθούν χώροι στάθμευσης για τα τουριστικά λεωφορεία, θα δημιουργηθούν εγκαταστάσεις αποβίβασης των επισκεπτών ακόμη και μέσα στο κέντρο και θα οργανωθούν έλεγχοι εισόδου στην πόλη έτσι ώστε να κατευθύνονται τα λεωφορεία προς συγκεκριμένους χώρους στάθμευσης. Εξαιρέσεις θαπάρχουν για ορισμένες κατηγορίες επισκεπτών όπως είναι οι ανάπηροι. Το δίκτυο αστικών συγκοινωνιών και η σηματοδότηση της πόλης θα ενισχυθούν. Όλες οι συμβάσεις που είναι αναγκαίες για την εφαρμογή των μέτρων αυτών θα συναφθούν κατόπιν προκήρυξηςποβολής προσφορών έτσι ώστε να εξασφαλισθεί η απαιτούμενη διαφάνεια και ανταγωνισμός.

Τα μέτρα αυτά δεν αντιβαίνουν τον κανονισμό (ΕΟΚ) αριθ. 684/92 του Συμβουλίου(1), έτσι όπως τροποποιήθηκε από τον κανονισμό (ΕΚ) αριθ. 11/98(2) του Συμβουλίου για τη θέσπιση κοινών κανόνων στις διεθνείς μεταφορές επιβατών, και ιδίως το άρθρο 12, το οποίο επιτρέπει τις τοπικές εκδρομές στο πλαίσιο των έκτακτων διεθνών μεταφορών. Υπενθυμίζεται εν προκειμένω ότι ο κανονισμός (ΕΟΚ) αριθ. 684/92 έχει ως κύριο στόχο τη ρύθμιση των διεθνών μεταφορών. Η ρύθμιση της τοπικής κυκλοφορίας από τις τοπικές αρχέςπόκειται στην αρμοδιότητα των αστυνομικών αρχών. Η εφαρμογή του κανονισμού (ΕΟΚ) αριθ. 684/92 δεν θίγει την αρμοδιότητα των αστυνομικών αρχώνπό τους όρους που προβλέπονται από τις αρχές της Ρώμης.

Συνεπώς, η Επιτροπή δεν πρόκειται να κινήσει διαδικασία κατά της Ιταλίας για παραβίαση του κανονισμού (ΕΟΚ) αριθ. 684/92 του Συμβουλίου.

Όσον αφορά την επιβολή φόρου εισόδου, στο σχέδιο που διαβίβασαν οι ιταλικές αρχές δεν φαίνεται ναπάρχει τέτοιος φόρος. Ούτως ή άλλως, ελλείψει εναρμόνισης των τοπικών φόρων σε κοινοτική κλίμακα, η καθιέρωση φόρου εισόδου των τουριστικών λεωφορείων στην πόλη είναι δυνατόν να αντιβαίνει το κοινοτικό δίκαιο μόνον εφόσον εμπεριέχει διατάξεις διακριτικής μεταχείρισης, όπως παραδείγματος χάριν εάν ο φόρος είναιψηλότερος για τα λεωφορεία των άλλων κρατών μελών.

(1) ΕΕ L 74 της 20.3.1992.

(2) ΕΕ L 4 της 8.1.1998.